钦定古今图书集成/明伦汇编/官常典/第523卷 > 哈散纳
## 钦定古今图书集成/明伦汇编/官常典/第523卷 > 哈散纳

按《元史》本传：哈散纳，怯烈亦氏。太祖时，从征王罕有
功，命同饮班朱尼河之水，且曰：“与我共饮此水者，世
为我用。”后管领阿儿浑军，从太祖征西域，下薛迷则
于不花剌等城。至太宗时，仍命领阿儿浑军并回回
人匠三千户，驻于荨麻林。寻授平阳、太原两路达鲁
花赤，兼管诸色人匠。后以疾卒。